ЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/289-17

11.децембар 2017. године

Б е о г р а д

З А П И С Н И К

56. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 11. ДЕЦЕМБРА 2017. ГОДИНЕ

Седница је почела у 11,02 часова.

Седницом је председавао Ђорђе Комленски, председник Одбора.

 Седници су присуствовали чланови Одбора: Бојан Торбица, Михајило Јокић заменик члана Крста Јањушевића, Весна Марковић, Александра Мајкић, Иван Манојловић заменик члана Јелене Жарић Ковачевић, Неђо Јовановић, Петар Петровић, Елвира Коваач заменик члана Балинта Пастора и Милена Ћорилић,заменик члана.

 Седници нису присуствовали чланови Одбора: Србислав Филиповић, Зоран Красић, Саша Радуловић, Гордана Чомић, Дејан Шулкић, Бајро Гегић и Весна Николић Вукајловић, као ни њихови заменици.

 На предлог председника Одбора, једногласно (са девет гласова за ) је усвојен предложен дневни ред .

Д н е в н и р е д :

 1. Разматрање амандмана на Предлог закона о буџету Републике Србије за 2018. годину са Предлогом одлуке о давању сагласности на Финансијски план Републичког фонда за пензијско и инвалидско осигурање за 2018. годину, Предлогом одлуке о давању сагласности на Финансијски план Републичког фонда за здравствено осигурање за 2018. годину, Предлогом одлуке о давању сагласности на Финансијски план Фонда за социјално осигурање војних осигураника за 2018. годину и Предлогом одлуке о давању сагласности на Финансијски план Националне службе за запошљавање за 2018. годину, који је поднела Влада;

 2. Разматрање амандмана на Предлог закона о финансијској подршци породици са децом, који је поднела Влада;

 3. Разматрање амандмана на Предлог закона о запосленима у јавним службама, који је поднела Влада.

 Прва тачка дневног реда. Разматрање амандмана на Предлог закона о буџету Републике Србије за 2018. годину са Предлогом одлуке о давању сагласности на Финансијски план Републичког фонда за пензијско и инвалидско осигурање за 2018. годину, Предлогом одлуке о давању сагласности на Финансијски план Републичког фонда за здравствено осигурање за 2018. годину, Предлогом одлуке о давању сагласности на Финансијски план Фонда за социјално осигурање војних осигураника за 2018. годину и Предлогом одлуке о давању сагласности на Финансијски план Националне службе за запошљавање за 2018. годину, који је поднела Влада.

 Одбор је у складу са чланом 164. Пословника Народне скупштине размотрио амандмане на Предлог закона о буџету Републике Србије за 2018. годину са Предлогом одлуке о давању сагласности на Финансијски план Републичког фонда за пензијско и инвалидско осигурање за 2018. годину, Предлогом одлуке о давању сагласности на Финансијски план Републичког фонда за здравствено осигурање за 2018. годину, Предлогом одлуке о давању сагласности на Финансијски план Фонда за социјално осигурање војних осигураника за 2018. годину и Предлогом одлуке о давању сагласности на Финансијски план Националне службе за запошљавање за 2018. годину и сматра да су у складу са Уставом и правним системом Републике Србије следећи амандмани:

- на члан 1. који је поднео Одбор за финансије, републички буџет и контролу трошења јавних средстава;

- на члан 5. који је поднео Одбор за финансије, републички буџет и контролу трошења јавних средстава.

Одбор је одлуку донео једногласно (са 10 гласова за).

 За известиоца Одбора на седници Народне скупштине одређен је председник Одбора.

 Друга тачка дневног реда. Разматрање амандмана на Предлог закона о финансијској подршци породици са децом, који је поднела Влада.

 Одбор је у складу са чланом 164. Пословника Народне скупштине размотрио амандмане на Предлог закона о финансијској подршци породици са децом и сматра да су у складу са Уставом и правним системом Републике Србије следећи амандмани:

- на члан 2. који је поднео Одбор за рад, социјална питања, друштвену укљученост и смањење сиромаштва;

- на члан 20. који је поднео Одбор за рад, социјална питања, друштвену укљученост и смањење сиромаштва;

- на члан 52. који је поднео Одбор за рад, социјална питања, друштвену укљученост и смањење сиромаштва.

 Одбор је одлуку донео једногласно (са 10 гласова за).

 За известиоца Одбора на седници Народне скупштине одређен је председник Одбора.

 Tрећа тачка дневног реда. Разматрање амандмана на Предлог закона о запосленима у јавним службама, који је поднела Влада.

 Одбор је у складу са чланом 164. Пословника Народне скупштине размотрио амандман на Предлог закона о запосленима у јавним службама и сматра да су у складу са Уставом и правним системом Републике Србије следећи амандмани:

- на члан 58. који је поднео Одбор за правосуђе, државну управу и локалну самоуправу.

Одбор је одлуку донео једногласно (са 10 гласова за).

 За известиоца Одбора на седници Народне скупштине одређен је председник Одбора.

 Седница је завршена у 11,04 часова.

 Саставни део овог записника чине стенографске белешке.

 СЕКРЕТАР ПРЕДСЕДНИК

 др Радоје Церовић Ђорђе Комленски